

Sct. Jacobi skole - og dagtilbud

**Princip for arbejdsfordelingen blandt personalet i Sct. Jacobi skole - og dagtilbud**

Princippet bygger på værdierne ligeværd, anerkendelse, faglighed, alsidighed, fællesskab og udvikling.

Mål:

Arbejdsfordelingen skal give eleven/børnehavebarnet de bedste muligheder for at udvikle sig og sikre progression ved optimal udnyttelse af personalets kompetencer.

Vi vægter:

* At der opnås den bedste udnyttelse af personalets kvalifikationer, både faglige og menneskelige.
* At personalet indgår i team, der har de nødvendige kompetencer til at sikre progression i børnenes udvikling.
* At personalet indgår primært i et team og derfor primært arbejder i en afdeling.
* At personalesammensætningen er i overensstemmelse med de gældende normeringsregler.
* At erfaringer og kompetencer hos den enkelte udnyttes på en måde der fremmer opgaveløsningen.
* At der for personalet er åbenhed og gennemsigtighed i processerne omkring opgavefordeling.

Princippet godkendt på fællesbestyrelsesmødet den 25.11.2020

*Princippet dækker følgende fra styrelsesvedtægterne:*

*Skole: Arbejdets fordeling blandt det undervisende personale*

*Dagtilbud: Personalesammensætningen i overensstemmelse med de gældende normeringsregler*